ai4bharat/Pralekha huggingface dataset:
ग्राहक व्यवहार, अन्न आणि सार्वजनिक पुरवठा मंत्रालय
एक राष्ट्र-एक शिधापत्रिका योजना
नवी दिल्ली, 26 जुलै 2019
सार्वजनिक खाद्य वितरण व्यवस्थेत सरकारने केलेल्या सुधारणा कायमस्वरुपी राहाव्यात यासाठी या संपूर्ण व्यवस्थेचे संगणकीकरण करण्याचा निर्णय ग्राहक व्यवहार, अन्न आणि सार्वजनिक वितरण विभागाने घेतला आहे. त्यानुसार सार्वजनिक वितरण व्यवस्थेचे एकात्मिक व्यवस्थापन करणारी  योजना लागू करण्यात आली आहे. या योजनेअंतर्गत राष्ट्रीय अन्न सुरक्षा कायद्याअंतर्गत येणाऱ्या सर्वांना दिलेल्या शिधापत्रिका देशभरात कुठेही चालू शकतील. त्यानुसार सार्वजनिक वितरण व्यवस्थेमध्ये सुधारणा केली जाणार आहे. लवकरच राज्ये आणि राष्ट्रीय स्तरावर प्रायोगिक तत्वावर ही योजना सुरु केली जाईल. ही योजना यशस्वी झाल्यासं सर्व राज्य आणि केंद्रशासित प्रदेशात राबवली जाईल. सध्या देशभरातील 81.34 कोटी लोकं राष्ट्रीय अन्न सुरक्षा कायद्याअंतर्गत येतात. या सर्व लोकांना सार्वजनिक वितरण व्यवस्थेमार्फत अन्न पुरवठा केला जातो अशी माहिती रावसाहेब दानवे यांनी दिली.
B.Gokhale/R.Aghor/P.Malandkar
(Visitor Counter : 89
पंतप्रधान कार्यालय
पंतप्रधानांचे राष्ट्रीय स्वच्छाग्रही परिषदेला संबोधन
मोतिहारीमध्ये विकास प्रकल्पांचे उद्घाटन
(नवी दिल्ली, 10 एप्रिल 2018
पंतप्रधान नरेंद्र मोदी यांनी मोतिहारी येथे राष्ट्रीय स्वच्छाग्रही परिषदेला संबोधित केले. महात्मा गांधींच्या नेतृत्वाखाली चंपारण्यात सुरू केलेल्या सत्याग्रह कार्यक्रमाच्या शतकपूर्ती वर्षानिमित्त या कार्यक्रमाचे आयोजन करण्यात आले होते.
या प्रसंगी पंतप्रधानांनी विविध महत्त्वपूर्ण विकास प्रकल्पांचे उद्घाटन केले. पाणीपुरवठा आणि स्वच्छता क्षेत्रातील विविध विकास प्रकल्पांची कोनशिला ठेवली. यामध्ये मोतिझील प्रकल्प, बेतीआह नगर परिषद पाणी पुरवठा योजना आणि चार गंगा प्रकल्पांचा समावेश आहे.
मुझफ्फरपूर आणि सागौली तसेच सागौली आणि वाल्मिकीनगर रेल्वे मार्गाच्या दुपदरीकरणाच्या कामाचे उद्घाटन पंतप्रधानांनी केले. माधेपूर इलेक्ट्रीक लोकोमोटीव्ह कारखान्याच्या पहिला टप्प्याचे पंतप्रधानांनी यावेळी लोकार्पण केले. व्हिडिओ लिंकच्या माध्यमातून यावेळी पंतप्रधानांनी पहिल्या 12000HP क्षमतेच्या विद्युत रेल्वे आणि चंपारण्य हमसफर एक्सप्रेसला हिरवा झेंडा दाखवला.
पंतप्रधानांनी यावेळी औरंगाबाद बिहार-झारखंड सीमा क्षेत्रातील राष्ट्रीय महामार्ग -2 च्या कामांचे उद्घाटन केले. तसेच मोतिहारी येथे पेट्रोलियम ऑईल ल्यूब आणि इंडियन ऑईल कॉर्पोरेशन लि. च्या एलपीजी टर्मिनल तसेच सागोली येथे एचपीसीएलच्या एलपीजी प्लँटची कोनशिला ठेवली.
यावेळी त्यांनी सर्वोत्कृष्ट स्वच्छाग्रही पुरस्काराचे वितरण केले.
या कार्यक्रमाला उपस्थित असलेल्या उत्साहीत जनसमुदायाला संबोधित करतांना पंतप्रधान म्हणाले की, 100 वर्षांपूर्वी चंपारण्य सत्याग्रह चळवळ सुरू झाली तेव्हा जो उत्साह होता तोच उत्साह आज दिसत आहे.
सत्याग्रह ते स्वच्छाग्रह हा प्रवास करताना बिहारच्या लोकांनी त्यांच्यावरील नेतृत्व क्षमता सगळ्यांना दाखवून दिली आहे. मागील एका आठवड्यात बिहारमध्ये शौचालयांच्या बांधकामात लक्षणीय वाढ झाली आहे. यासाठी त्यांनी राज्यातील लोकांचे आणि राज्यसरकारांचे कौतुक केले.
स्वच्छ भारत अभियान असो किंवा भ्रष्टाचार विरोधी लढा असो किंवा नागरी पायाभूत सुविधांचा विकास केंद्र सरकारने नेहमीच राज्य सरकारच्या खांद्याला खांदा लावून काम केले आहे. राज्य आणि या प्रदेशाच्या विकासामध्ये आज उद्घाटन झालेल्या 6600 कोटी रुपयांच्या प्रकल्पांचा मोठा वाटा असणार आहे. गंगानदीत येणाऱ्या अस्वच्छ पाण्याला आळा घालण्यासाठी आतापर्यंत 3000 कोटी रुपयांपेक्षा अधिक निधी 11 प्रकल्पांना मान्यता देण्यात आली आहे. बिहार राज्यात उज्ज्वला योजनेतून अंदाजे 50 लाख महिलांना एलपीजी जोडणीचा लाभ मिळाला आहे. भारताच्या विकासाचा सारथी म्हणून पूर्व भारताचा विकास होण्याच्या दृष्टीकोनातून आज उद्घाटन केलेले प्रकल्प खूप महत्त्वाचे आहेत. यावेळी त्यांनी आज उद्घाटन केलेल्या रस्ते आणि रेल्वे प्रकल्पांची माहिती दिली. माधेपूरा इलेक्ट्रीक लोकोमोटीव्ह फॅक्टरी ही मेक इन इंडिया आणि रोजगार निर्मितीचे उत्तम उदाहरण असल्याचे त्यांनी सांगितले. 12000HP क्षमतेच्या इंजिन निर्मिती कारखान्याच्या पहिल्या टप्प्याचे आज उद्घाटन करण्यात आले. यामुळे मालवाहतूक रेल्वेच्या वेगात लक्षणीय वाढ व्हायला मदत होईल, असे ते म्हणाले. 2007 मध्ये या प्रकल्पाला मंजुरी मिळाली होती. तीन वर्षांपूर्वी कामाला सुरूवात झाली आणि पहिल्या टप्प्याचे काम पूर्ण झाले आहे.
स्वच्छता क्षेत्रातील कामगिरीबद्दल पंतप्रधान म्हणाले की, 2014 मध्ये 40 टक्क्यांच्या तुलनेत आज 80 टक्के काम झाले आहे. शौचालय उभारणी ही आता सामाजिक, आर्थिक सक्षमीकरण आणि महिला सक्षमीकरण चळवळ झाली आहे. स्वच्छ भारत अभियान हे 21 व्या शतकातील महत्त्वपूर्ण अभियान असल्याचे ते यावेळी म्हणाले.
BG/SM/PK
नौवहन मंत्रालय
जेएनपीटीच्या ताफ्यात नऊ इलेक्ट्रिक वाहने समाविष्ट
नवी दिल्ली, 5 ऑगस्ट 2021
हरित बंदरांच्या उपक्रमाला चालना देण्यासाठी तसेच, शाश्वत उद्दिष्टपूर्तीचे ध्येय ठेवून, जवाहरलाल नेहरू पोर्ट ट्रस्ट- जेएनपीटी ने आज आपल्या ताफ्यात नऊ इलेक्ट्रिक वाहनांचा समावेश केला. ही वाहने कर्मचाऱ्यांना बंदर परिसरात ये-जा करण्यासाठी वापरली जाणार आहेत. कंटेनर्सची वाहतूक करणारे भारतातील आघाडीचे बंदर म्हणून नावलौकिक असलेल्या जेएनपीटीची स्थापना झाल्यापासूनच आपल्या कार्यान्वयनात शाश्वत उपाययोजना अवलंबण्याचचे धोरण ठेवले आहे.
जेएनपीटी च्या या हरित पोर्ट उपक्रमाचा भाग म्हणून, ई वाहनांचा ताफा या बंदरात समाविष्ट झाला आहे. तसेच जेएनपीटीच्या कर्मचाऱ्यांसाठी पर्यावरण पूरक वाहतूक व्यवस्था सुरु करण्याचाही त्यांचा प्रयत्न आहे. त्याचाच भाग म्हणून या इलेक्ट्रिक वाहनांची खरेदी करण्यात आली आहे. कारण, ही ई-वाहने शून्य कार्बन उत्सर्जन करणारी असून यामुळे जेएनपीटी मधील वाहतूक हरित आणि प्रदूषणमुक्त होण्यास मदत होणार आहे. या नव्या वाहनांसाठी एक समर्पित चार्ज सेंटर देखील सुरु करण्यात आले आहे.
बंदरावरील कामांचा पर्यावरण आणि आजूबाजूच्या समुदायांवर विपरीत परिणाम होऊ नये, यासाठी जेएनपीटी सातत्याने दक्ष राहून शाश्वत आणि स्वच्छ साधानांवर भर देत असते. केवळ आर्थिकदृष्ट्या प्रभावी होण्यासाठीकहा नाही, तर पर्यावरण आणि सामाजिक स्थैर्य यासाठी देखील बंदर व्यवस्थापन काम करत असते. हवामान बदलाचे होणारे दुष्परिणाम लक्षात घेऊन जगभरातील उद्योग आता पर्यावरण-जागरूक जगाची निर्मिती करण्यासाठीची आपली जबाबदारी लक्षात घेऊन त्यात योगदान देत आहेत. या इलेक्ट्रिक वाहनांचा देखभाल खर्च ही अत्यंत कमी असून, त्यांच्या वापरामुळे जीवाश्म इंधनावरील अवलंबित्व कमी होणार आहे.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 242
पंतप्रधान कार्यालय
जागतिक वन्यजीव दिनानिमित्त पंतप्रधान नरेंद्र मोदी यांनी वन्यजीव संरक्षक आणि पर्यावरणस्नेहींना दिल्या शुभेच्छा
जागतिक वन्यजीव दिनानिमित्त पंतप्रधान नरेंद्र मोदी यांनी वन्यजीव संरक्षक आणि पर्यावरणस्नेहींना शुभेच्छा दिल्या.
पंतप्रधानांनी केलेले ट्विट;
“जागतिक वन्यजीव दिनानिमित्त वन्यजीव प्रेमींना आणि वन्यजीव संरक्षणासाठी काम करणाऱ्यांना शुभेच्छा. प्राण्यांच्या अधिवासाचे संरक्षण करणे याला सरकारने प्राधान्य दिले आहे आणि अशा संरक्षण कामाचे चांगले परिणाम दिसून येत आहेत. सरलेल्या वर्षात आपण भारतात चित्त्यांचे स्वागत केले आणि त्यामुळेच हे वर्ष कायम स्मरणात राहील!”
अर्थ मंत्रालय
प्राप्तिकर विभागाच्या अधिकाऱ्यांची मुंबई आणि भोपाळ क्षेत्रात शोध मोहीम
नवी दिल्ली, 22 फेब्रुवारी 2021
प्राप्तिकर विभागाच्या अधिकाऱ्यांनी 18 फेब्रुवारी 2021 रोजी 22 ठिकाणी छापे घालून जप्तीची कारवाई केली. मध्यप्रदेशातील बैतुल इथल्या सोया उत्पादनांच्या कारखान्यात तसेच, सतना येथे आणि महाराष्ट्रात मुंबई आणि सोलापूर तसेच कोलकाता येथे ही कारवाई करण्यात आली.
या शोधमोहिमेत, 8 कोटी रुपयांची बेहिशेबी रोख रक्कम आणि 44 लाख रुपये मूल्याचे बेहिशेबी परदेशी चलन जप्त करण्यात आले. या छाप्यात, बँकेची नऊ लॉकर्स देखील आढळली आहेत.
या शोध मोहिमेत सुमारे 259 कोटी रुपयांच्या मूल्याचे बेहिशेबी उत्पन्न कोलकात्यातील बनावट कंपन्यांमध्ये भाग भांडवलाच्या रूपाने गुंतवले असल्याचे आढळले.
तसेच, कंपनीच्या लेखापुस्तकात 90 कोटी रुपयांच्या बेहिशेबी उत्पन्नाचा उल्लेख असून, कोलकात्यातील आणखी एका बनावट कंपनीत भाग भांडवल म्हणून केवळ कागदोपत्री ही गुंतवणूक केल्याचे आढळले. या कंपन्यांपैकी एकही कंपनी सुरु नसून, त्यांच्या पत्यावर अशा कंपन्या आणि त्यांचे संचालक असल्याचे कुठेही सिध्द झालेले नाही. यापैकी अनेक कंपन्या कॉर्पोरेट व्यवहार मंत्रालयाने बंद केलेल्या आहेत.
या शोधमोहिमेदरम्यान, नफा लपवण्यासाठी या कंपन्यांनी 52 कोटी रुपयांचा खोटा तोटा दाखवल्याचेही आढळले. तसेच, लॅपटॉप, हार्ड डिस्क, पेन ड्राईव अशा डिजिटल साधनांमधूनही कंपनीच्या गैरव्यवहारांचे अनेक पुरावे सापडले आहेत. आतापर्यंतच्या तपासानुसार, या कंपनीकडे 450 कोटी रुपयांची बेहिशेबी मालमत्ता असल्याचे निष्पन्न झाले आहे. पुढचा तपास सुरु आहे.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
पंतप्रधान कार्यालय
भारतीय क्रिकेट संघाने नुकताच मिळवलेला विजय युवकांसाठी प्रेरणादायी
नवी दिल्ली, 22 जानेवारी 2021
आत्मनिर्भर भारताशी निगडीत सर्वात मोठे परिवर्तन अंतःप्रेरणा, कृती आणि प्रतिसाद यामध्ये आहे जे आजच्या युवकांच्या मनोवृत्तीशी साधर्म्य राखणारे असल्याचे पंतप्रधान नरेंद्र मोदी यांनी म्हटले आहे. आसाम मधल्या तेजपूर विद्यापीठाच्या 18 व्या दीक्षांत समारंभात दुरदृष्य प्रणालीद्वारे ते आज संबोधित करत होते.
आत्मनिर्भर अभियानाची संकल्पना त्यांनी विशद केली. संसाधने, पायाभूत, तंत्रज्ञान,यामध्ये परिवर्तन झाले आहेच, सर्वात मोठे परिवर्तन आहे ते अंतःप्रेरणा, कृती आणि प्रतिसाद यामध्ये आहे जे आजच्या युवकांच्या मनोवृत्तीशी साधर्म्य राखणारे आहे.
आव्हाने स्वीकारण्याची आजच्या युवा भारताची स्वतंत्र शैली आहे. आपला मुद्दा स्पष्ट करण्यासाठी त्यांनी भारताच्या युवा क्रिकेट संघाच्या ऑस्ट्रेलियातल्या कामगिरीचे उदाहरण दिले. भारतीय क्रिकेट संघाला अनेक आव्हानांना सामोरे जावे लागले. पराभवाला सामोरे गेल्यानंतरही त्यांनी त्यातून वेगाने सावरत पुढचा सामना जिंकला. जायबंदी असूनही खेळाडूंनी निर्धाराचे दर्शन घडवले.कठीण परिस्थितीत निराश न होता त्यांनी आव्हान स्वीकारत त्यावर उपाय शोधला. खेळाडू अननुभवी होते मात्र त्यांचे मनोधैर्य उच्च होते आणि त्यांना मिळालेल्या संधीचे त्यांनी सोने केले. कौशल्य आणि स्थिरचित्त राखत त्यांनी बलाढ्य संघाला नमवले.
खेळाडूंची ही शानदार कामगिरी केवळ क्रीडा विश्वाच्या दृष्टीकोनातूनच महत्वाची आहे असे नव्हे तर आपल्याला यातून जीवनासाठी महत्वाचा बोध घेता येतो असे पंतप्रधान म्हणाले. पहिला म्हणजे आपल्याला आपल्या क्षमतेवर विश्वास हवा, दुसरा सकारात्मक मनोवृत्ती राखल्यास सकारात्मक परिणाम प्राप्त होतो,तिसरे आणि महत्वाचे म्हणजे आपल्याकडे दोन पर्याय असतील त्यापैकी एक सुरक्षित आणि दुसरा विजयाकडे नेणारा मात्र कठीण मार्ग असेल तर आपण निश्चितच दुसरा मार्ग स्वीकारला पाहिजे. प्रसंगी येणारे अपयश नुकसानकारक नसते, आपण आव्हाने स्वीकारण्यासाठी डगमगता कामा नये. अपयशाच्या भितीवर आणि अनावश्यक ताण यावर आपण मात केली तर आपण निडर होऊ. हा नवा भारत आत्मविश्वास आणि आपल्या उद्दिष्टांप्रती समर्पित आहे.केवळ क्रिकेट विश्वातच हे चित्र दिसते असे नव्हे तर आपण सर्व जण या चित्राचा भाग आहात, असे पंतप्रधानांनी विद्यार्थ्यांना सांगितले.
U.Ujgare/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
राष्ट्रपतींकडून रक्षाबंधनाच्या पूर्वसंध्येला शुभेच्छा
राष्ट्रपती रामनाथ कोविंद यांनी रक्षाबंधनानिमित्त शुभेच्छा दिल्या आहेत, आपल्या संदेशात राष्ट्रपती म्हणतात,
“रक्षाबंधनाच्या पवित्र सणाच्या देशवासियांना तसेच परदेशातील नागरिकांना माझ्या शुभेच्छा. रक्षाबंधन हा बहिण-भावांतील नात्यांचा अद्वितीय सण आहे. राखी बांधणे हे प्रेम, जिव्हाळा आणि परस्परांप्रती असलेल्या विश्वासाचे प्रतिक आहे. या सणामुळे बंधुता वाढीस लागो आणि आम्हाला महिलांप्रती विशेषतः मुलींप्रती सुरक्षा आणि सन्मान शिकवण्याची प्रेरणा देत राहो”.
अर्थ मंत्रालय
थेट लाभ हस्तांतरण अनुदान योजनांद्वारे महसुलात बचत
नवी दिल्ली, 24 जुलै 2023
थेट लाभ हस्तांतरण आणि इतर प्रशासकीय सुधारणांमुळे बनावट लाभार्थी वगळण्यात आणि गळती रोखण्यात मदत झाली आहे, परिणामी सरकार खऱ्या आणि पात्र लाभार्थ्यांपर्यंत पोहोचू शकले आहे. केंद्रीय अर्थ राज्यमंत्री पंकज चौधरी यांनी आज लोकसभेत एका प्रश्नाच्या लेखी उत्तरात ही माहिती दिली.
प्रमुख केंद्रीय क्षेत्र/केंद्र पुरस्कृत योजनांच्या संदर्भात विविध मंत्रालये/विभागांनी थेट लाभ हस्तांतरण आणि इतर प्रशासकीय सुधारणांद्वारे नमूद केलेली अंदाजे बचत खालीलप्रमाणे आहे:
|
|
आर्थिक वर्ष
|
|
अंदाजे बचत 
|
|
2017-18
|
|
32983.41
|
|
2018-19
|
|
52157.19
|
|
2019-20
|
|
36226.74
|
|
2020-21
|
|
44571.78
|
|
2021-22
|
|
50125.37S.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
रस्ते वाहतूक आणि महामार्ग मंत्रालय
राज्यांमधील मार्ग हे राष्ट्रीय महामार्ग म्हणून घोषित
नवी दिल्ली, 2 ऑगस्ट 2018
देशात गेल्या तीन वर्षात अनेक राज्यांमधील रस्ते हे राष्ट्रीय महामार्ग म्हणून घोषित करण्यात आले आहेत. वर्ष 2015-16 साली महाराष्ट्रातील 415 किलोमीटर लांबीचे रस्ते, राष्ट्रीय महामार्ग म्हणून घोषित करण्यात आले. 2016-17 या वर्षात 7928 किलोमीटर तर 2017-18 या वर्षात 2345 किलोमीटर लांबीचे रस्ते, राष्ट्रीय महामार्ग म्हणून घोषित करण्यात आले.
रस्ते वाहतूक राज्यमंत्री मनसुख मंडाविया यांनी आज लोकसभेत ही माहिती दिली. देशाच्या विविध राज्यांमधील एकूण 51,940 किलोमीटर लांबीच्या रस्त्यांना नवीन महामार्ग म्हणून तत्वत: मंजुरी देण्यात आल्याचेही त्यांनी सांगितले.
B.Gokhale/M.Pange/P.Malandkar
(Visitor Counter : 76
अर्थ मंत्रालय
सुधारणांची प्रक्रिया सुरूच राहील, तसंच कमी कर दर आणि कर पायाचा विस्तार यांवर भर दिला जाईल-केंद्रीय अर्थमंत्री जेटली
(नवी दिल्ली, 5 फेब्रुवारी 2019
देशात सुधारणांची प्रक्रिया सुरूच राहील तसेच कमी कर दर आणि विस्तृत कर पाया यावर भर दिला जाईल असे सांगून विकासाचा वेग उच्च आणि सर्वसमावेशक ठेवण्याबाबत सरकार कटीबद्ध असल्याचे केंद्रीय अर्थमंत्री अरुण जेटली यांनी स्पष्ट केले.
देशात व्यापार आणि उद्योगाला चालना देण्यासाठी सरकार कटीबद्ध असल्याचे सांगून जेटली म्हणाले की, यामुळे विकासाचा वेग कायम राहील. ते नवी दिल्लीत त्यांच्या कार्यालयात भारतीय उद्योग आणि व्यापार महासंघ अर्थात फिक्कीच्या शिष्टमंडळाशी संवाद साधताना बोलत होते.
विविध वस्तूंवरील दर कमी करण्याच्या जीएसटी परिषदेच्या शिफारशींची अंमलबजावणी करून त्यातील फायदे ग्राहकांपर्यंत पोहोचवण्याचे आवाहन त्यांनी केले.
देशातील व्यवसाय सुलभतेची प्रक्रियेचा विस्तार करून ती अधिक गतीमान करण्यासाठी तसेच प्रत्यक्ष आणि अप्रत्यक्ष करांबाबतच्या सुधारणांची प्रक्रिया सुरूच राहील असे जेटली यांनी सांगितले.
नादारी आणि दिवाळखोरी कायद्यामुळे देशातील कर्जमध्ये बदल घडून आले असून वेगाने कर्ज वसुली करण्यासाठी बँकिंग क्षेत्राल सहाय्य होत असल्याचे ते म्हणाले. जीएसटी आता योग्य मार्गावर असून सरकार कमी कर दर आणि कर पायाचा विस्तार यावर भर देत असून महसूल संकलन वाढीला लागले असल्याचे त्यांनी सांगितले.
थेट परदेशी गुंतवणुकीसाठी भारत आकर्षणाचे केंद्र असून भारतीय अर्थव्यवस्था असल्याचे ते म्हणाले. समाजातल्या दुर्बल घटकांसह सर्व घटकांपर्यंत विकासाचे फायदे पोहोचवण्यासाठी सरकार कटीबद्ध असल्याचे त्यांनी सांगितले.
N.Sapre/J.Patankar/P.Kor
संरक्षण मंत्रालय
2023-24 च्या भरतीसाठी  भरती मेळावा
मुंबई, 16 फेब्रुवारी 2023
भारतीय सैन्यात 2023-24 या वर्षासाठी अग्निवीर भरतीकरता मुंबईतील लष्कर भरती कार्यालयाने www.joinindianarmy.nic.in. वर अधिसूचना प्रकाशित केली आहे. ऑनलाइन नोंदणी 16 फेब्रुवारी 2023 पासून सुरू झाली आहे. नोंदणी खिडकी  15 मार्च 2023 रोजी 2359 वाजता बंद होईल.
भरती वर्ष 2023-24 साठी, अग्निवीरांची भरती दोन टप्प्यांत केली जाईल. टप्पा I  आणि दुसरा टप्पा . महाराष्ट्रातील तरुणांसाठी रोजगार निर्माण करणे आणि त्यांना भारतीय सैन्याचा एक भाग म्हणून मातृभूमीची सेवा करण्याची, सन्मानपूर्वक जीवन जगण्याची संधी देणे हे या भरती मेळाव्याचे मुख्य उद्दिष्ट
आहे. अग्निवीर जनरल ड्युटी, अग्निवीर तांत्रिक, अग्निवीर लिपिक/स्टोअर कीपर तंत्रज्ञ, अग्निवीर ट्रेड्समन  आणि अग्निवीर ट्रेड्समन  श्रेणींसाठी भरती आयोजित केली जात आहे. महाराष्ट्रातील मुंबई शहर, मुंबई उपनगर, नाशिक, रायगड, पालघर, ठाणे, नंदुरबार आणि धुळे या आठ जिल्ह्यांचे रहिवाशी असलेल्या उमेदवारांसाठी हा मेळावा लागू आहे. उमेदवारांना भारतीय लष्कराच्या www.joinindianarmy.nic.in या संकेतस्थळावर नोंदणी करून ऑनलाइन अर्ज करणे आवश्यक आहे. यशस्वीरित्या ऑनलाइन नोंदणी केलेल्या उमेदवारांची प्रवेशपत्रे त्यांच्या ई-मेल आयडीवर पाठवली जातील.
महाराष्ट्रातील विविध परीक्षा केंद्रांवर प्रवेशपत्रावर नमूद केलेल्या तारखेनुसार आणि वेळेनुसार ऑनलाइन संगणक-आधारित परीक्षा  घेतली जाईल. ऑनलाइन परीक्षा 17 एप्रिलपासून घेण्यात येणार आहे. सीईई ची गुणवत्ता यादी मे 2023 मध्ये संकेतस्थळावर घोषित केली जाईल. त्यानंतर यशस्वी उमेदवार नमूद केलेल्या भरती मेळाव्याला नमूद वेळेत उपस्थित राहतील. शारीरिक चाचण्या आणि वैद्यकीय तपासणी ठिकाणाचा तपशील 'रॅली अॅडमिट कार्ड'  मध्ये सूचित केला जाईल. अंतिम गुणवत्ता यादीत निवड झालेल्या उमेदवारांना त्यानंतर राष्ट्रसेवेसाठी अग्निवीर म्हणून भारतीय सैन्यात सामील होण्यासाठी बोलावले जाईल.
एवढ्या मोठ्या प्रमाणावरील उमेदवारांच्या व्यवस्थापनासाठी तपशीलवार नियोजन आणि प्रत्यक्ष अचूक अंमलबजावणी आवश्यक आहे. यासाठी, राज्य/जिल्हा स्तरावरील सरकारी संस्था नेहमीच तत्पर असतात आणि आवश्यक ते सहाय्य आणि आवश्यक पायाभूत सुविधा पुरवतात. या जिल्ह्यांतील तरुणांमध्ये जागरुकता निर्माण करण्यासाठी सरकारी अधिकारी आणि स्थानिक माध्यमांनी विशेष भर देणे आवश्यक आहे. उमेदवारांना इंटरनेटवर नोंदणी करताना योग्य प्रक्रियेचे पालन करण्याचा सल्ला दिला जात आहे. त्यांनी त्यांचे तपशील काळजीपूर्वक भरावेत आणि अधिकृत अधिसूचनेमध्ये दिलेल्या सूचनांनुसार अनिवार्य शपथपत्रासह  साक्षांकित छायाप्रतीनिशी सर्व आवश्यक मूळ प्रमाणपत्रे/कागदपत्रे मेळाव्याच्या ठिकाणी घेऊन जावीत. उमेदवारांनी त्यांच्या स्वतःच्या हितासाठी मूलभूत वैद्यकीय पूर्व तपासणी करणे आवश्यक आहे. मेळाव्याच्या ठिकाणी येण्यापूर्वी कोणत्याही किरकोळ वैद्यकीय स्थिती जसे की कानात मळ असणे इ. दूर करणे आवश्यक आहे. या कृतींमुळे ऑनलाइन सीईई आणि भरती मेळाव्यात तरुणांचा सुलभ सहभाग शक्य होईल. सर्व उमेदवारांनी फसव्या मध्यस्थांना बळी पडू नये असा सल्ला लष्करी अधिकाऱ्यांनी द
दिला आहे. कारण संपूर्ण भरती प्रक्रिया अत्यंत निष्पक्ष, पारदर्शक आणि स्वयंचलित आहे. कोणत्याही उमेदवाराशी संपर्क साधणाऱ्या कोणत्याही मध्यस्थाला लष्करी अधिकारी/पोलिसांच्या निदर्शनास आणून दिले पाहिजे. कोणत्याही प्रश्नांसाठी उमेदवार www.joinindianarmy.nic.in. वर क्वेरी पोर्टल वापरू शकतात किंवा 022-22153510  वर संपर्क साधू शकतात.
S.Kulkarni/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 176
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केन्द्र शासित प्रदेशांना सुमारे 193.53 कोटी लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 19.01 कोटींपेक्षा अधिक लसीच्या न वापरलेल्या उपयोगी मात्रा, शिल्लक
नवी दिल्ली, 3 मे 2022
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहीमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना विनामूल्य पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
19,01,68,140
केंद्र सरकारने सुमारे 193.53  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
19.01  कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.
S.Thakur/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
युवा व्यवहार आणि क्रीडा मंत्रालय
देशातील सात राज्यांत 143 ‘खेलो इंडिया केंद्रे’ सुरु करण्याच्या प्रस्तावाला केंद्रीय क्रीडा मंत्रालयाची मंजुरी
नवी दिल्ली, 25 मे 2021
केंद्रीय क्रीडा मंत्रालयाने देशातील सात राज्यांत 143 समर्पित खेलो इंडिया केंद्रे सुरु करण्यास मंजुरी दिली असून त्यासाठी 14.30 कोटी रुपये निधीही मंजूर करण्यात आला आहे. या प्रत्येक केंद्रात एका क्रीडा प्रकाराचे प्रशिक्षण दिले जाईल. महाराष्ट्रासह, मिझोराम, गोवा, कर्नाटक, मध्यप्रदेश,अरुणाचल प्रदेश आणि मणिपूर येथे ही केंद्रे स्थापन केली जाणार आहेत.
त्यापैकी महाराष्ट्रातल्या 30 जिल्ह्यांत 36 खेलो इंडिया केंद्रे स्थापन केली जाणार असून त्यासाठी 3.60 कोटी रुपये निधी मंजूर करण्यात आला आहे.
मिझोराममध्ये 2, अरुणाचल प्रदेशमध्ये 52, मध्यप्रदेशात 4, कर्नाटकात 31, मणिपूरमध्ये 16 आणि गोव्यात 2 खेलो इंडिया केंद्रे सुरु केली जाणार आहेत.
केंद्रीय क्रीडा मंत्रालयाने राज्य सरकारच्या भागीदारीतून खेलो इंडिया योजना सुरु केली. देशात तळागाळापर्यंतच्या खेळाडूंना उत्तम दर्जाचे क्रीडा साहित्य आणि सुविधा तसेच प्रशिक्षण मिळवून देण्याच्या हेतूने, ही केंद्रे सुरु करण्यात आली. या निर्णयाबद्दल क्रीडा मंत्री किरेन रीजीजू यांनी सांगितले की, 2028 च्या ऑलिम्पिक्स मध्ये भारताला पहिल्या दहा देशांमध्ये स्थान मिळवून देण्याचा आमचा प्रयत्न आहे. हे उद्दिष्ट साध्य करण्यासाठी, आपल्याला, अगदी लहान वयापासूनचा क्रीडाकौशल्ये असलेल्या मुलांची पारख करून, त्यांना प्रशिक्षण दिले जाणे आवश्यक आहे. या क्रीडा उपक्रमातून आपण योग्य त्या खेळातील निष्णात खेळाडूंची निवड करू शकू, असे रीजीजू म्हणाले.”
क्रीडा मंत्रालयाने, 2020 च्या जून महिन्यात देशभरात, येत्या चार वर्षात, अशी 1000 पेक्षा अधिक क्रीडा केंद्रे सुरु करण्याची योजना बनवली आहे. आतापर्यंत 217 क्रीडा केंद्रे स्थापन झाली असून, ईशान्य भारतातील राज्ये, जम्मू-कश्मीर, अंदमान निकोबार, लक्षद्वीप आणि लदाख या सर्व ठिकाणी प्रत्येक जिल्ह्यात, अशी प्रत्येकी दोन तरी केंद्रे तयार होण्याची अपेक्षा आहे.
संबधित राज्य सरकारांना आता या केंद्रांवर, जुन्या ॲथलीट प्रशिक्षकांची नेमणूक करावी लागेल. देशातील क्रीडा व्यवस्था अधिक मजबूत करत, तळागाळापर्यंतच्या विद्यार्थ्याना परवडतील, अशा प्रभावी क्रीडा सुविधा आणि प्रशिक्षण देण्याच्या केंद्र सरकारच्या दूरदृष्टीतून ही केंद्रे सुरु झाली आहेत.हे जुने खेळाडू नवोदित खेळाडूंचे मार्गदर्शक आणि प्रशिक्षक असतील. या अंतर्गत दिलेल्या निधीतून, जुन्या खेळाडूंसह प्रशिक्षक आणि कर्मचाऱ्यांचे मानधन दिले जाईल.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 191
पंतप्रधान कार्यालय
स्वच्छ पर्यावरणाच्या प्रती वचनबद्धतेचा पंतप्रधानांनी केला पुनरुच्चार
पंतप्रधान श्री नरेंद्र मोदी यांनी आज जागतिक पर्यावरण दिनाच्या निमित्ताने स्वच्छ पर्यावरणाच्या प्रती आपल्या वचनबद्धतेचा पुनरुच्चार केला.
यावेळी पंतप्रधान म्हणाले, “आपला ग्रह आणि पर्यावरण यांची जोपासना आपण सर्वजण करतो. आज जागतिक पर्यावरण दिनाच्या निमित्ताने चला, पर्यावरणाच्या प्रती आपल्या बांधिलकीचा पुनरुच्चार करुया. निसर्गासोबत एकोप्याने राहिल्याने आपले भविष्य उज्ज्वल होईल.”
MC/IJ
(Visitor Counter : 108
रेल्वे मंत्रालय
पंढरपूर येथील कार्तिकी यात्रेसाठी मध्य रेल्वे 24 विशेष गाड्या सोडणार
मुंबई, 16 नोव्हेंबर 2018
महाराष्ट्रातील पंढरपूर येथील कार्तिकी यात्रेसाठी यात्रेकरुंची वाढती गर्दी लक्षात घेऊन मध्य रेल्वेने पंढरपूर-मिरज-कुर्डूवाडी आणि लातूर दरम्यान विशेष शुल्कासह 24 विशेष गाड्या चालवण्याचा निर्णय घेतला आहे.
- 01401/01402 मिरज-पंढरपूर-मिरज डेली स्पेशल 
गाडी क्र. 01401 17,18,19 नोव्हेंबर 2018 रोजी पहाटे 5.30 वाजता मिरजहून सुटेल  आणि त्याच दिवशी सकाळी 8.10 वाजता पंढरपूरला पोहोचेल.
गाडी क्र. 01402 पंढरपूरहून 17,18,19 नोव्हेंबर 2018 रोजी सकाळी 9.50 वाजता सुटेल  आणि त्याच दिवशी दुपारी दीड वाजता मिरजला पोहोचेल.
थांबा : अरग, सलगरे,कवठे महाकांळ,धालगांव,जठ रोड, म्हसोबा डोंगरगांव आणि सांगोला
रचना: 15 स्लीपर श्रेणी आणि 2 सामान्य द्वितीय श्रेणी
- 01403/01404 मिरज-कुर्डुवाडी-मिरज डेली स्पेशल 
गाडी क्र. 01403 मिरजहून 17,18,19 नोव्हेंबर 2018 रोजी दुपारी 2 वाजून 40 मिनीटांनी सुटेल  आणि त्याच दिवशी रात्री 8 वाजता कुर्डुवाडीला पोहोचेल.
गाडी क्र. 01404 कुर्डूवाडीहून 17,18,19 नोव्हेंबर 2018 रोजी रात्री साडेआठ वाजता सुटेल  आणि दुसऱ्या दिवशी मध्यरात्री पाऊण वाजता मिरजला पोहोचेल.
थांबा- अरग, सलगारे, कवळे महांकाळ, धालगांव, जठ रोड, म्हसोबा डोंगरगांव, सांगोला, पंढरपूर आणि मोदलिंब
रचना: 15 स्लीपर श्रेणी आणि 2 सामान्य द्वितीय श्रेणी
- 01427/01426 लातूर-पंढरपूर-लातूर डेली स्पेशल 
गाडी क्र. 01427 लातूरहून 19,20,21,23 नोव्हेंबर 2018 रोजी सकाळी 7.45 वाजता सुटेल आणि त्याच दिवशी सकाळी 11.30 वाजता पंढरपूरला पोहोचेल.
गाडी क्र. 01426 पंढरपूरहून 19,20,21,23 नोव्हेंबर 2018 रोजी दुपारी 2 वाजता सुटेल आणि त्याच दिवशी संध्याकाळी सवा सहा वाजता लातूरला पोहोचेल.
थांबा: हरंगुल, औसा रोड, ढोकी, येडसी, उस्मानाबाद, पांगरी, बार्शी शहर, शेंदरी, कुर्डूवाडी आणि मोडलिंब
रचना : 8 स्लीपर श्रेणी आणि 6 सामान्य द्वितीय श्रेणी
- 01405/01406 पंढरपूर-मिरज-पंढरपूर विशेष 
गाडी क्र. 01405 पंढरपूरहून 17,18 नोव्हेंबर रोजी सकाळी 10.50 वाजता सुटेल  आणि त्याच दिवशी दुपारी दीड वाजता मिरजला पोहोचेल.
गाडी क्र. 01406 मिरजहून 17,18 नोव्हेंबर रोजी दुपारी 1.50 वाजता सुटेल  आणि त्याच दिवशी संध्याकाळी 5 वाजून 10 मिनीटांनी पंढरपूरला पोहोचेल.
थांबा : सांगोला, म्हसोबा, डोंगरगांव, जठ रोड, धालगांव, कवठे महांकाळ, सालगरे आणि अरग
रचना : 2 स्लीपर श्रेणी आणि 9 सामान्य द्वितीय श्रेणी
आरक्षण: 01401,01402,01403,01404,01405 आणि 01406 या विशेष गाड्यांचे आरक्षण याआधीच सुरु झाले असून 01427 आणि 01426 या विशेष शुल्काच्या गाड्यांचे आरक्षण सर्व पीआरएस स्थानकांवर आणि www.irctc.co.in या संकेतस्थळावरुन 17 नोव्हेंबर 2018 रोजी सुरु होईल.
B.Gokhale/S.Kane/P.Malandkar
(Visitor Counter : 80
पंतप्रधान कार्यालय
त्रिपुराचे मुख्यमंत्री डॉ. माणिक साहा आणि मंत्रिमंडळाच्या शपथविधीबद्दल पंतप्रधानांकडून अभिनंदन
नवी दिल्ली, 8 मार्च 2023
त्रिपुराचे मुख्यमंत्री म्हणून शपथ घेतल्याबद्दल डॉ. माणिक साहा यांचे आणि राज्याचे मंत्री म्हणून शपथविधी झालेल्या त्यांच्या सहकाऱ्यांचे, पंतप्रधान नरेंद्र मोदी यांनी अभिनंदन केले आहे. या शपथविधीला पंतप्रधान उपस्थित होते.
पंतप्रधानांनी ट्विट केले:
"डॉ. माणिक साहा जी आणि आज शपथ घेतलेल्या संपूर्ण टीमचे अभिनंदन. ही टीम त्रिपुराच्या विकासाच्या प्रवासाला गती देईल. त्यांच्या प्रयत्नांना माझ्या शुभेच्छा. @DrManikSaha2’’N.Chitale/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(